ઉઝબેકિસ્તાનમાં પણ એવું જ બન્યુ છે. અહીં અઢાર વર્ષથી નીચેના વ્યકિતને નમાઝ પઢવા પર પ્રતિબંધ મુકાયો છે. આ વર્ષે ત્યાં ઈદ પર પણ નમાઝ પઢવા પર મનાઈ ફરમાવવામાં આવી હતી. ગૃહમંત્રાલયે પોલીસને આદેશ આપ્યો છે કે અઢાર વર્ષથી નીચેના કોઈ બાળકો મસ્જીદમાં મળી આવે તો તેવા બચ્ચાને ૭૫૦ ડોલર (લગભગ ૪૫ હજાર રૂપિયા)નો દંડ ફટકારવામાં આવે. આ રકમ અહીંના ગરીબ શ્રમિકનો ત્રણ વર્ષની કમાણી કરતા પણ વધુ છે. જો કે અંગોલા અને ઉઝબેકિસ્તાન વચ્ચેના કેઈસમાં બહુ મોટો તફાવત છે.